cyanic-selkie/wikianc huggingface dataset:
শামীম বানো
কর্মজীবন
১৯৪৭ সালে দেশ ভাগের পর তিনি পাকিস্তানে স্থানান্তরিত হন এবং কয়েকটি পাকিস্তানি চলচ্চিত্রে হাজির হন, সেগুলোর মধ্যে কিছু হল শাহিদা (১৯৪৯) যেখানে তিনি দিলিপ কুমারের ছোট ভাই নাসির খানের বিপরীতে অভিনয় করেন এবং দো আনসো (১৯৪৯–৫০) যা পাকিস্তানের প্রথম হিট উর্দু চলচ্চিত্র হয়ে উঠে।
ইন্ডিয়ানা
ইন্ডিয়ানা (Indiana ইন্ডীয়্যানা) মার্কিন যুক্তরাষ্ট্রের একটি অঙ্গরাজ্য। এটি মধ্য-পশ্চিমাংশ অঞ্চলে অবস্থিত। ইন্ডিয়ানাপোলিস এই রাজ্যটির রাজধানী ও প্রধান শহর।
নিক মোরোনি
নিক মোরোনি (জন্ম ৩ আগস্ট ১৯৭২) একজন অস্ট্রেলীয় উচ্চ লম্ফবিদ।
তিনি ১৯৯৮ বিশ্বকাপে ষষ্ঠ স্থান অর্জন করেন, ২০০২ বিশ্বকাপে কোনো উচ্চতা পরিস্কার না করেই প্রতিদ্বন্দ্বিতা করেন, ২০০২ কমনওয়েলথ গেমসে চতুর্থ এবং ২০০৬ কমনওয়েলথ গেমসে পঞ্চম স্থান অধিকার করেন। তিনি ২০০০, ২০০১, ২০০১, ২০০৪, ২০০৪, ২০০৬ এবং ২০১২ অস্ট্রেলীয় চ্যাম্পিয়নশিপ জিতেছেন।
তার ব্যক্তিগত সেরা ২.২৫ মিটার, প্রথম ২০০০ সালের জানুয়ারীতে হোবার্টে অর্জিত হয়েছিল এবং পরে বেশ কয়েকবার সমান হয়েছিল।
অ্যালেক্স অ্যামব্রোজ
২০০২–০৩ সালে, জাতীয় লীগে ১১ ম্যাচে ৭টি গোল করে অ্যালেক্স সর্বোচ্চ ভারতীয় গোলদাতা ছিলেন। তিনিবর্তমানে কলকাতায় তাঁর এএফসি এ লাইসেন্স কোর্স করছেন।
লেসবিয়ান আন্দোলন (ডেনমার্ক)
লেসবিয়ান আন্দোলন (Lesbisk Bevægelse) ছিল লেসবিয়ানদের জন্য একটি ডেনিশ সংস্থা, এটি ১৯৭৪ সালে কোপেনহেগেনে ভিবেকে ভাসবো সহ একদল মহিলা (যারা ডেনিশ রেডস্টকিং আন্দোলনে লেসবিয়ানদের প্রতি অসহিষ্ণুতার মাত্রা নিয়ে অসন্তুষ্ট ছিলেন) দ্বারা সংগঠিত।
আন্দোলনটি ছিল ডেনমার্কের প্রথম লেসবিয়ান সংগঠন। এটি ১০ মার্চ ১৯৭৪-এ দ্য রেড স্টকিং মুভমেন্ট (Rødstrømpebevægelsen) এর একদল মহিলা সমকামী সংগঠন ফরবুন্ডেট এফ ১৯৪৮ (১৯৪৮ অ্যাসোসিয়েশন) থেকে একটি ছোট গ্রুপের দ্বারা প্রতিষ্ঠিত হয়েছিল। সংগঠনটি স্থাপনের প্রধান কারণ হল যে বেশ কিছু লেসবিয়ান দেখতে পান যে রেড স্টকিং আন্দোলনের সদস্যরা তাদের পরিচয় এবং তাদের সমস্যাগুলি মেনে নিতে প্রস্তুত নয়। এমনকি তাদেরকে "লেসবিয়ান পুরুষ বিদ্বেষী"দের একটি দল বলা হয়েছিল।
রেড স্টকিংসের মতো এই লেসবিয়ান আন্দোলনে কোনো নির্দিষ্ট ব্যবস্থাপনা কাঠামো ছাড়াই বেশ কয়েকটি অবাধে সংগঠিত গ্রুপিং ছিল। কোপেনহেগেন গ্রুপটি বৃহত্তম হলেও, সারা দেশে সক্রিয় বিভাগ ছিল। নারীর অধিকারের জন্য সাধারণ সমর্থনের পাশাপাশি এই আন্দোলনটি লেসবিয়ান অধিকারের অগ্রগতির জন্য প্রচেষ্টা চালায়। কোর্স এবং প্রকাশনার মাধ্যমে, তারা লেসবিয়ানদের আরও খোলামেলা এবং দৃশ্যমান হতে এবং তাদের বিরুদ্ধে বৈষম্যের বিরুদ্ধে লড়াই করতে উৎসাহিত করেছিল। তাদের পার্থক্য থাকা সত্ত্বেও তারা রেড স্টকিংসের সাথে সহযোগিতায় তাদের বেশিরভাগ কাজ পরিচালনা করে ১৯৭০ এর দশকে বিকশিত নারীবাদী আন্দোলনের অংশ হয়ে ওঠে। ফলে তাদের অনেক ব্যক্তিগত কার্যক্রম বন্ধ হয়ে যায়। ১৯৮৫ সালে এই আন্দোলনটি বিলুপ্ত হয়ে যায়।
লেসবিয়ান মুভমেন্টের প্রধান প্রকাশনা ছিল নারী-নারী (ডেনীয়:Kvinder-Kvinder ,১৯৭২-৭৮) এবং Hvidløgspressen (দ্যা গারলিক প্রেস, ১৯৮২-৮৬)। ১৯৭০-এর দশকে তারা ফেমো এবং সেজেরো দ্বীপে গ্রীষ্মকালীন শিবিরে জমায়েত হয়েছিল।
সিড পেগলার
সিডনি জেমস পেগলার (Sid Pegler; জন্ম: ২৮ জুলাই, ১৮৮৮ - মৃত্যু: ১০ সেপ্টেম্বর, ১৯৭২) নাটাল প্রদেশের ডারবানে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিংয়ে নামতেন সিড পেগলার। ১৯১০-এর দশকের শুরুতে ভগলার ও সোয়ার্জের ন্যায় গুগলি বোলারদের ছন্দপতনের পর তিনি উদীয়মান বোলাররূপে আবির্ভূত হন।
খেলোয়াড়ী জীবন
১৯০৮ থেকে ১৯১০ সময়কালের মধ্যে দক্ষিণ আফ্রিকায় বেশ কম প্রথম-শ্রেণীর খেলায় অংশ নেয়ার সুযোগ ঘটলেও ১৯১০-১১ মৌসুমে দক্ষিণ আফ্রিকার প্রথম টেস্ট সফরে যাবার জন্য মনোনীত হন। এরপর থেকেই টেস্ট দলের নিয়মিত খেলোয়াড় হিসেবে অংশগ্রহণ করতে থাকেন। তিন গুগলি বোলার ভগলার, সোয়ার্জ ও অব্রে ফকনারের পাশে অস্ট্রেলিয়ার শক্ত পিচে তিনি অসহায় ছিলেন।
ঐ টেস্ট সিরিজে কেবলমাত্র সাত উইকেট পেয়েছিলেন। তাস্বত্ত্বেও ১৯১২ সালে ইংল্যান্ডে অনুষ্ঠিত ত্রি-দেশীয় প্রতিযোগিতায় অংশগ্রহণের জন্য তাকে দলে রাখা হয়। এ সফরে পেগলার প্রভূতঃ সফলতা পান। সবগুলো খেলাতেই অংশগ্রহণ ছিল তার। সাঁইত্রিশটি প্রথম-শ্রেণীর খেলায় অংশগ্রহণকারী তিনজনের একজন ছিলেন। ১৮৯টি প্রথম-শ্রেণীর উইকেট পান। শীর্ষস্থানীয় ইংরেজ বোলার কলিন ব্লাইদের চেয়েও এগারোটি বেশি ছিল। ছয় টেস্টে তিনি ঊনত্রিশ উইকেট দখল করেন। তবে, ইংল্যান্ড ও অস্ট্রেলিয়ার বিপক্ষে কেবলমাত্র একবারই দুই ইনিংসে অল-আউট করতে সক্ষম হয়েছিল দক্ষিণ আফ্রিকা দল। সমগ্র সফরে নিচেরসারির ব্যাটসম্যানরূপে পনেরোর অধিক গড়ে ৬৪৩ রান তুলেন। সোয়ানসীতে সাউথ ওয়েলসের বিপক্ষে ৭৯ ও নর্দাম্পটনশায়ারের শক্তিশালী বোলিং আক্রমণ রুখে দিয়ে ৫২ রান তুলতে পেরেছেন। ১৯১০-১১ মৌসুমের এ সফরটিতে দ্রুততম সময়ে প্রথম-শ্রেণীর খেলায় অর্ধ-শতক করেন। তাসমানিয়ার বিপক্ষে মাত্র চৌদ্দ মিনিটে ৫০ রান তুলেন তিনি। তার তুলনায় কেবলমাত্র ১৯৩৮ সালে জিম স্মিথ ও ২০০০-০১ মৌসুমে খালেদ মাহমুদ এগিয়ে রয়েছেন।
মিডিয়াম-পেস লেগ কাটার সহযোগে পেগলারের বোলিং ভঙ্গীমা গড়ে উঠেছে। শূন্যে ভাসমান ছিল না তার টসগুলো কিন্তু ব্রেক-ব্যাক ও দ্রুতগতিসম্পন্ন বলে তিনি বোলিংয়ে বেশকিছু ভিন্নতর বোলিংয়ে সক্ষমতা দেখিয়েছেন। ১৯১২ সালের প্রতিযোগিতাটিতে এগুলোর উভয়টি প্রয়োগ করে অনেক উইকেট পেয়েছিলেন তিনি।
ব্যক্তিগত জীবন
ধারণা করা হয়েছিল যে, সামনের দিনগুলোয় দক্ষিণ আফ্রিকার প্রধান বোলিং আক্রমণ মেরুদণ্ডের কেন্দ্রবিন্দুতে পেগলার অবস্থান করবেন। এ সময় তার বয়স ছিল মাত্র চব্বিশ। কিন্তু, নায়াসাল্যান্ডে ঔপনিবেশিক জেলা প্রশাসক মনোনীত হওয়ায় পেগলার আর দক্ষিণ আফ্রিকায় প্রত্যাবর্তন করতে পারেননি। ১৯১৩ সালে ট্রান্সভালের পক্ষে একটি খেলায় অংশ নিয়েছিলেন তিনি। ১৯১২ সালের পর আর একটি টেস্টে অংশ নেন ১৯২৪ সালের সফরে যাতে তিনি মূল একাদশে ছিলেন না। কিন্তু তিনি তেমন সফলতা দেখাতে পারেননি। বুস্টার নুপেনের ন্যায় বোলারদের স্মরণীয় সাফল্য ম্যাটিং পিচে দেখতে হয়েছিল তাকে।
১৯৩০ সালে প্রথম-শ্রেণীর ক্রিকেট থেকে অবসর নেন তিনি। ব্যবস্থাপক হিসেবে এ ক্রীড়ায় কাজ করতে থাকেন। ১৯৫১ সালে ইংল্যান্ড সফরে দল ব্যবস্থাপনার সাথে জড়িত থাকেন তিনি।
১০ সেপ্টেম্বর, ১৯৭২ তারিখে কেপ প্রদেশের কেপ টাউনে ৮৪ বছর বয়সে সিড পেগলারের দেহাবসান ঘটে।
উখরা রেলওয়ে স্টেশন
উখরা রেলওয়ে স্টেশন হল আসানসোল রেলওয়ে বিভাগের অন্ডাল-সাঁইথিয়া শাখা লাইনের একটি রেলওয়ে স্টেশন যা সাহেবগঞ্জ লুপ লাইনে আন্দাল থেকে সাঁইথিয়া পর্যন্ত সংযোগ স্থাপন করে। এটি ভারতীয় রেলওয়ের পূর্ব রেলওয়ে জোনের এখতিয়ারের অধীনে। এটি ভারতের পশ্চিমবঙ্গ রাজ্যের পশ্চিম বর্ধমান জেলার উখরা - অন্ডাল রোডের পাশে অবস্থিত।
ইতিহাস
অন্ডাল-সাঁইথিয়া শাখা লাইন ১৯১৩ সালে নির্মিত হয়। উখরা রেলওয়ে স্টেশন সহ অন্ডাল-পান্ডবেশ্বর সেকশনের বিদ্যুতায়ন সম্পন্ন হয় ২০১০-১১ সালে এবং পাণ্ডবেশ্বর-সাইথিয়া রুট ২০১৬ সালে সম্পন্ন হয়।
ইউরোপে উদার ও প্রগতিশীল ইসলাম
এটি দেশ অনুসারে ইউরোপে উদার এবং প্রগতিশীল ইসলামী আন্দোলনের একটি সাজানো তালিকা।
গণতান্ত্রিক মুসলমান
ডেমোক্র্যাটিক মুসলিম হল ডেনমার্কের একটি রাজনৈতিক সংগঠন, যা জাইল্যান্ডস-পোস্টেন মুহাম্মদ কার্টুন বিতর্ক বৃদ্ধির পর ২০০৬ সালের ফেব্রুয়ারিতে নাসের খাদার, ইলিডিজ আকদোগান এবং অন্যান্য মুসলমানদের দ্বারা প্রতিষ্ঠিত হয়েছিল। এর লক্ষ্য ইসলাম ও গণতন্ত্রের শান্তিপূর্ণ সহাবস্থান। নাসের খাদার ২০০৭ সালে নেতা হিসেবে তার পদ ত্যাগ করেন। ২০০৯ সাল ও ২০১১ সালে, রিপোর্ট করা হয়েছিল যে সংস্থার সদস্য সংখ্যা কম ও কার্যকলাপ কম রয়েছে।
ইত্তেফাক আল-মুসলিমীন
জাদিদরা ১৯তম ও ২০তম শতকের প্রথম দিকে রাশিয়ান সাম্রাজ্যের মধ্যে মুসলিম আধুনিকতাবাদী সংস্কারক ছিলেন। তারা সাধারণত নিজেদেরকে তুর্কী পরিভাষায় তারাক্কিপারভার্লার ('প্রগতিশীল'), জিয়ালিলার ('বুদ্ধিজীবী'), অথবা কেবল ইয়ালার/ইয়োশলার ('ইয়ুথ') বলে উল্লেখ করে। জাদিদরা বলেছিলেন যে রাশিয়ান সাম্রাজ্যের মুসলমানরা ক্ষয়ের সময় প্রবেশ করেছে, যা কেবল নতুন ধরনের জ্ঞান ও আধুনিকতাবাদী, ইউরোপীয়-আদর্শের সাংস্কৃতিক সংস্কার অর্জনের মাধ্যমে সংশোধন করা যেতে পারে। যদিও আন্দোলনের মধ্যে যথেষ্ট মতাদর্শগত পার্থক্য ছিল, জাদিদরা তাদের বার্তা এবং উসুল উল-জাদিদ বা সাম্রাজ্যের মক্তবে শিক্ষার "নতুন পদ্ধতি" প্রচারের ক্ষেত্রে মুদ্রিত সংবাদমাধ্যমের ব্যাপক ব্যবহার দ্বারা চিহ্নিত হয়েছিল, যা জাদিদিজম শব্দটির উৎপত্তি করে। শিক্ষা সংস্কারের প্রচেষ্টায় একজন নেতৃস্থানীয় ব্যক্তি ছিলেন ক্রিমিয়ান তাতার জাতির ইসমাইল গ্যাসপ্রিনস্কি, যিনি ১৮৫১ সাল থেকে ১৯১৪ সাল পর্যন্ত বসবাস করতেন। মাহমুদ খোজার মত বুদ্ধিজীবী (বিখ্যাত নাটক "দ্য প্যাট্রিসাইড" এর লেখক এবং তুর্কিস্তানের প্রথম জাদিদ বিদ্যালয়ের একজন প্রতিষ্ঠাতা) গ্যাসপিরালির ভাবনাকে মধ্য এশিয়ায় নিয়ে যান।
মৌনিতা খান ইশানা
মৌনিতা খান ইশানা একজন বাংলাদেশী অভিনেত্রী এবং মডেল। তিনি লাক্স-চ্যানেল আই সুপারস্টার ২০০৯-এ অংশগ্রহণের জন্য সর্বাধিক পরিচিত । যেখানে তিনি প্রথম রানার আপ ছিলেন। তিনি খুব জনপ্রিয় র‌্যাম্প মডেল । তিনি অনেক টিভি বিজ্ঞাপনে অভিনয় করেছেন । তিনি অনেক টিভি নাটকেও অভিনয় করেছেন। তিনি ড্রিম অফ লাইফ (২০১৯),শূন্যতার পূর্ণতা (২০১৬) এবং দেববু (২০১৫) নাটকের এর জন্য পরিচিত।
পেশা
তিনি প্রথম বাংলাদেশি বিউটি পেজেন্ট লাক্স-চ্যানেল আই সুপারস্টার ২০০৯ প্রতিযোগিতায় অংশগ্রহণ করে মিডিয়ার দৃষ্টি আকর্ষণ করেন। তিনি ইভেন্টের প্রথম রানার্স আপ ছিলেন। লাক্স চ্যানেল আই সুপারস্টারকে বাংলাদেশের সবচেয়ে মর্যাদাপূর্ণ সৌন্দর্য প্রতিযোগী হিসেবে বিবেচনা করা হয়। সেই প্রতিযোগিতায় ২য় স্থান অর্জন করা ইশানাকে টিভি বিজ্ঞাপন এবং টিভি নাটকে অভিনয় করার জন্য অনেক অফার পান। তার শোবিজ ক্যারিয়ারের প্রথম দুই বছর তিনি তার কাজকে শুধুমাত্র টিভি বিজ্ঞাপনে সীমাবদ্ধ রেখেছিলেন। তার সবচেয়ে উল্লেখযোগ্য টিভি বিজ্ঞাপন হল ফেয়ার অ্যান্ড লাভলি ম্যাক্স ফেয়ারনেস ক্রিম, প্যানাসোইনক, মঞ্জ অ্যাক্টিভ, বাংলালিংক, সিটিসেল এবং প্রাণ।
ইশানা তন্ময় তানসেন এর টেলিফিল্ম “ফিরিয়ে দিলাম তোমার পৃথিবী” দিয়ে অভিনেত্রী হিসেবে আত্মপ্রকাশ করেছিলেন। এরপর তাকে আর পেছনে ফিরে তাকাতে হয়নি। এরপর তিনি নিয়মিত টিভি নাটকে অভিনয় করতে শুরু করেন। তার উল্লেখযোগ্য টিভি নাটক হলো মুরাদ পারভেজের "অন্ধ তিরন্দাজ", কমল চৌধুরীর "বাইফোকাল", ইরানি বিশ্বাসের "মনের জানালা", অসীম গোমেজের "রেড লাইন", "ক্ষণিকালয়", "জেনারেশন নেক্সট ডট কম", চয়নিকা চৌধুরীর "আকাশের নিচে মানুষ" ”, সকাল আহমেদের “সীমানা পেরিয়ে ”, অনু আশরাফের “ তাল বেতাল ”, শাহাদাত মামুনের “ ওয়ানটেস্ট ”, আজিজুল হাকিমের“ নিজ গৃহে পরবাসী ”, তুষার আহমেদের “অংক বনাম ইংরেজি”,গৌতম কৌরীর “ল্যাম্পপোস্টে লেগে থাকা বিবর্ণ বিকেল”,সৈয়দ শাকিলের "সম্রাট","শান্তি অধিদপ্তর" ও "পাল্টা‌ হাওয়া",মইনুল হাসান খোকনের "তুমি আমি সে" ও "হাই সোসাইটি", হাবিব মাসুদের "খেলাঘর","এক পা দুই পা" ইত্যাদি। অভিনয় এবং মডেলিং ছাড়াও তিনি আরটিভির অনুষ্ঠান "লুক অ্যাট মি" সঞ্চালনা করেছেন। তিনি মিউজিক ভিডিও ‘মেঘ জমেছে’তে ও অভিনয় করেছেন।
ব্যক্তিগত জীবন
তিনি ২০১৯ সালের জুলাইয়ে শরিফ চৌধুরীকে বিয়ে করেন। যে একজন নেটওয়ার্ক ইঞ্জিনিয়ার ।
স্টিভেন ডাল্ড্রি
স্টিভেন ডেভিড ডাল্ড্রি, সিবিই (ইংরেজি: Stephen David Daldry; জন্ম: ২রা মে ১৯৬০) হলেন একজন ইংরেজ পরিচালক ও প্রযোজক। তিনি চলচ্চিত্র, টেলিভিশন ও মঞ্চ তিন মাধ্যমেই কাজ করে থাকেন। ওয়েস্ট এন্ডে মঞ্চনাটক পরিচালনার জন্য তিনি দুটি অলিভিয়ে পুরস্কার ও ব্রডওয়েতে তার কাজের জন্য দুটি টনি পুরস্কার লাভ করেন।
তার পরিচালিত উল্লেখযোগ্য চলচ্চিত্রগুলো হল বিলি এলিয়ট (২০০০), দি আওয়ার্স (২০০২), দ্য রিডার (২০০৮)। এই তিনটি চলচ্চিত্রের জন্য তিনি শ্রেষ্ঠ পরিচালনা বিভাগে একাডেমি পুরস্কার ও ও শ্রেষ্ঠ পরিচালনা বিভাগে বাফটা পুরস্কারের মনোনয়ন লাভ করেন এবং বিলি এলিয়ট চলচ্চিত্রের জন্য শ্রেষ্ঠ ব্রিটিশ চলচ্চিত্র বিভাগে বাফটা পুরস্কার লাভ করেন। ২০১১ সালে তিনি এক্সট্রিমলি লাউড অ্যান্ড ইনক্রেডিবলি ক্লোজ চলচ্চিত্রের জন্য শ্রেষ্ঠ চলচ্চিত্র প্রযোজক হিসেবে একাডেমি পুরস্কারের মনোনয়ন লাভ করেন।
২০১৬ সালে তিনি নেটফ্লিক্সের টেলিভিশন ধারাবাহিক দ্য ক্রাউন প্রযোজনা ও পরিচালনা করেন। এই কাজের জন্য তিনি দুটি প্রাইমটাইম এমি পুরস্কারের মনোনয়ন লাভ করেন। এতে করে তিনি মঞ্চ, টেলিভিশন ও চলচ্চিত্র পরিচালনার জন্য মনোনীত পরিচালকদের সম্মানিত দলের একজন হয়ে ওঠেন।
প্রারম্ভিক জীবন
ডাল্ড্রি ১৯৬০ সালের ২রা মে ইংল্যান্ডের ডরসেটে জন্মগ্রহণ করেন। তার পিতা প্যাট্রিক ডাল্ড্রি ছিলেন একজন ব্যাংক ম্যানেজার এবং মাতা চেরি থম্পসন ছিলেন একজন গায়িকা। তারা সপরিবারে সমারসেটের টন্টনে চলে যান। ডাল্ড্রির যখন ১৪ বছর বয়স তখন তার বাবা মারা যান।
হেরমান হেস
হেরমান হেস (২ জুলাই, ১৮৭৭ - ৯ আগস্ট, ১৯৬২) জার্মানিতে জন্মগ্রহণকারী একজন কবি এবং চিত্রকর, যিনি পরবর্তিতে সুইজারল্যান্ডীয় নাগরিক হন। তার সবচেয়ে বিখ্যাত সাহিত্যকর্মগুলির মধ্যে রয়েছে: স্টেপেনউলফ, সিদ্ধার্থ, এবং দ্য গ্লাস বিড গেম (যেটি ম্যাজিস্টার লুডি নামেও পরিচিত)। তিনি ১৯৪৬ সালে সাহিত্যে নোবেল পুরস্কার লাভ করেন।
পারিবারিক পরিচিতি
thumb|হেসের জন্মস্থান, ২০০৭
হারমান কার্ল হেস ১৮৭৭ সালের ২ জুলাই জার্মান সাম্রাজ্যের ভুর্টেমবার্গের কাল্ভের ব্ল্যাক ফরেস্ট শহরে জন্মগ্রহণ করেন। তার পিতামহরা ভারতে বেসেল মিশন নামে একটি প্রটেস্ট্যান্ট খ্রিস্টান মিশনারি সমাজের অধীনে একটি মিশনে কাজ করেছিল। তার মাতামহ হেরমান গুন্ডার্ট মালয়ালম ভাষার বর্তমান ব্যাকরণ রচনা করেন, মালয়ালম -ইংরেজি অভিধান সংকলন করে এবং মালয়ালম ভাষায় বাইবেল অনুবাদে অবদান রাখেন। হেসের মা মারি গুন্ডার্ট ১৮৪২ সালে ভারতে এমন একটি মিশনে জন্মগ্রহণ করেন। তার নিজের শৈশব বর্ণনা করে তিনি বলেন, " আমি একজন সুখী শিশু ছিলাম না ...", যা সেই সময়ে মিশনারিদের মধ্যে স্বাভাবিক ছিল, চার বছর বয়সে তার বাবা তাকে ইউরোপে রেখে ভারতে ফিরে আসেন।
হেসের বাবা ইয়োহানেস হেস ছিলেন একজন ডাক্তারের পুত্র। তিনি ১৮৪৭ সালে এস্তোনিয়ান শহরে পায়েডে (উইসেনস্টাইন) জন্মগ্রহণ করেন। ইয়োহানেস হেস রাশিয়ান শাসিত বাল্টিক অঞ্চলে জার্মান সংখ্যালঘু ছিলেন। ফলে তার পুত্র হেরমান জার্মান এবং রুশ উভয় সাম্রাজ্যের নাগরিক হিসেবে জন্মগ্রহণ করেন। হেরমানের পাঁচজন ভাইবোন ছিল, কিন্তু তাদের মধ্যে দুজনই শৈশবে মারা গিয়েছিল। ১৮৭৩ সালে, হেসের পরিবার ক্যালভে চলে আসে, যেখানে ইয়োহানেস কাল্ভার ভের্লাগসভেরিনে জন্য কাজ করতেন। ভের্লাগসভেরিন ছিল ধর্মভিত্তিক রচনা এবং স্কুল-বইয়ের প্রকাশনী। মারির বাবা, হেরমান গুন্ডার্ট (এছাড়াও তার নাতির নাম), সেই সময়ে এই প্রকাশনী পরিচালনা করতেন এবং ১৮৯৩ সালে ইয়োহানেস হেস এর উত্তরাধিকারী হন।
শিক্ষাজীবন
১৮৮১ সালে হেসের যখন চার বছর বয়স, তার পরিবার সুইজারল্যান্ডের বাসেলের বাড়িতে ছয় বছর বসবাস করে এবং তারপর আবার কাল্ভে ফিরে আসেন। গ্যোপিঙেনের ল্যাটিন স্কুলে পড়াশুনা করার পর হেসে ১৮৯১ সালে মলব্রোন অ্যাবের ইভাঞ্জেলিকাল থিওলজিকাল সেমিনারিতে ভর্তি হন। জার্মানির সবচেয়ে সুন্দর এবং সুপ্রতিষ্ঠিত স্কুল অ্যাবেতে শিক্ষার্থীরা সপ্তাহব্যাপী ৪১ ঘণ্টা ক্লাস করত। যদিও প্রথম মাসগুলোতে হেসে ভাল করেছিলেন। এক চিঠিতে তিনি লিখেছিলেন যে তিনি বিশেষ করে প্রবন্ধ লেখা এবং ধ্রুপদী গ্রীক পদ্যসমূহ জার্মান ভাষায় অনুবাদ করতে পছন্দ করতেন। পরে মলব্রোনে তিনি কিছু সংকট পরিস্থিতির মধ্য দিয়ে যান। ১৮৯২ সালের মার্চ মাসে হেসে বিপ্লবী হয়ে ওঠেন। তিনি সেমিনারি থেকে পালিয়ে যায় এবং পরের দিন এক খেতে তাকে পাওয়া যায়। হেসে বিভিন্ন প্রতিষ্ঠান ও স্কুলে যেতে শুরু করেন এবং তার বাবা-মায়ের সাথে তীব্র দ্বন্দ্বের সম্মুখীন হন। মে মাসে আত্মহত্যার চেষ্টা করার পর তিনি ধর্মতত্ত্ববিদ এবং মন্ত্রী ক্রিস্টফ ফ্রিডরিখ ব্লুমহার্টের অধীনে ব্যাড বোলের একটি প্রতিষ্ঠানে কিছু সময় কাটান। পরে তাকে স্ট্যাটেন আইম রেমস্টাল মানসিক হাসপাতালে এবং তারপর বাসেলের একটি ছেলেদের প্রতিষ্ঠানে ভর্তি করা হয়। ১৮৯২ সালের শেষের দিকে তিনি কান্সটাটের (বর্তমান স্টুটগার্টের অংশ) একটি জিমনেসিয়ামে যোগদান করেন। ১৮৯৩ সালে তিনি এক বছরের পরীক্ষায় উত্তীর্ণ হন এবং এই পরীক্ষার মাধ্যমে তার স্কুল জীবনের সমাপ্তি ঘটে। একই বছর তিনি তার থেকে বড় সঙ্গীদের সাথে সময় কাটান এবং মধ্যপান ও ধূমপান শুরু করেন।
কিউট ক্রিয়েটর
কিউটি ক্রিয়েটর (Qt Creator) ক্রস-প্ল্যাটফর্ম সি++ ইন্টিগ্রেটেড ডেভেলপমেন্ট ইনভাইরনমেন্ট যা কিউটি জিইউআই এপ্লিকেশন ডেভেলপমেন্ট ফ্রেমওয়ার্ক জন্য একটি এসডিকের অংশ। আনঅফিসিয়াল্যি অনেকে কিউটি বলে থাকেন। এটি সি++ প্রোগ্রামিং ল্যাঙ্গুয়েজের একটি গ্রাফিক্যাল লাইব্রেরি। এর সাহায্যে খুব সহজে গ্রাফিক্যাল ইউজার ইন্টারফেস (কিইউআই) প্রোগ্রাম লিখা যায়। এটি সম্পূর্ণ বিনা মূল্যে সংগ্রহ ও শেয়ার করা যায়। এটি মোবাইল ফোন কোম্পানী নোকিয়ার ডেভেলপ করা একটি সফটওয়্যার। এর মাধ্যমে কম্পিউটার ও মোবাইলে ব্যবহারের উপযোগী এপস বানান যায়।
দোল-পো-পা-শেস-রাব-র্গ্যাল-ম্ত্শান
thumb|right|দোল-পো-পা-শেস-রাব-র্গ্যাল-ম্ত্শান দোল-পো-পা-শেস-রাব-র্গ্যাল-ম্ত্শান (১২৯২–১৩৬১) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা হিসেবে পরিচিত।
জন্ম ও শিক্ষা
দোল-পো-পা-শেস-রাব-র্গ্যাল-ম্ত্শান বর্তমান নেপালের দোলপো নামক অঞ্চলে ১২৯২ খ্রিষ্টাব্দে জন্মগ্রহণ করেন। কৈশোরে তিনি র্ন্যিং-মা ধর্মসম্প্রদায়ের তন্ত্র সম্বন্ধে অধ্যয়ন করেন। ১৩০৯ খ্রিষ্টাব্দে তিনি মুস্তাং অঞ্চলে যাত্রা করে স্ক্যি-স্তোন-'জাম-দ্ব্যাংস-গ্রাগ্স-পা-র্গ্যাল-ম্ত্শান  নামক বৌদ্ধ পন্ডিতের নিকট অভিধর্ম সম্বন্ধে শিক্ষালাভ করেন। ১৩১২ খ্রিষ্টাব্দে স্ক্যি-স্তোন-'জাম-দ্ব্যাংস-গ্রাগ্স-পা-র্গ্যাল-ম্ত্শান তিব্বতের ত্সাং অঞ্চলে অবস্থিত সা-স্ক্যা বৌদ্ধবিহার যাত্রা করলে দোল-পো-পা-শেস-রাব-র্গ্যাল-ম্ত্শান তার সঙ্গ নেন। সেখানে তিনি তার নিকট হতে কালচক্র ও অন্যান্য বৌদ্ধ তত্ত্ব সম্বন্ধে শিক্ষালাভ করেন। তিনি সা-স্ক্যা ধর্মসম্প্রদায়ের একাদশ সা-স্ক্যা-খ্রি-'দ্জিন ব্দাগ-ন্যিদ-ছেন-পো-ব্জাং-পো-দ্পালের নিকটে শিক্ষালাভ ছাড়াও কুন-দ্গা'-ব্সোদ-নাম্স  নামক বৌদ্ধভিক্ষুর নিকট মার্গফল ও হেবজ্র এবং কুন-স্পাংস-গ্রাগ্স-পা-র্গ্যাল-ম্ত্শান  নামক বৌদ্ধভিক্ষুর নিকট কালচক্র তত্ত্বের ওপর বিমলপ্রভা নামক টীকাভাষ্য অধ্যয়ন করেন।
পরবর্তী জীবন
১৩১৪ খ্রিষ্টাব্দে তিনি মধ্য তিব্বতের বহু বৌদ্ধবিহারে ভ্রমণ করেন এবং সহস্রিকা প্রজ্ঞাপারমিতার ওপর জ্ঞানের জন্য কুন-ম্খ্যেন উপাধিলাভ করেন। এই সময় তিনি ম্খান-ছেন-ব্সোদ-নাম্স-গ্রাগ্স-পা  নামক ছোস-লুং বৌদ্ধবিহারের প্রধান তাকে ভিক্ষুর শপথ দান করেন।  ১৩২১ খ্রিষ্টাব্দে ম্ত্শুর-ফু বৌদ্ধবিহারে রাং-'ব্যুং-র্দো-র্জে নামক ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পার সঙ্গে আলোচনার মাধ্যমে তিনি গ্ঝান-স্তোং তত্ত্বকে সমৃদ্ধ করতে সহায়তা করেন।।  ১৩২২ খ্রিষ্টাব্দে তিনি য়োন-তান-র্গ্যা-ম্ত্শো নামক জো-নাং বৌদ্ধবিহারের বৌদ্ধভিক্ষুর নিকট কালচক্র, মার্গফল, গুহ্যসমাজতন্ত্র, চক্রসম্বর, ছেদ সাধনা সম্বন্ধে শিক্ষালাভ করেন। ১৩২৫ খ্রিষ্টাব্দে য়োন-তান-র্গ্যা-ম্ত্শো তাকে জো-নাং বৌদ্ধবিহারে্র প্রধানপদ অলঙ্কৃত করার অনুরোধ জানালে পরের বছর তিনি তার অনুরোধ রক্ষা করেন। পরের বছর য়োন-তান-র্গ্যা-ম্ত্শো মৃত্যুবরণ করলে দোল-পো-পা তার সম্মানার্থে একটি বিশালাকার স্তূপমন্দির বা স্কু-'বুম নির্মাণ শুরু করেন, যার নির্মাণকাজ ১৩৩৩ খ্রিষ্টাব্দের ৩০শে অক্টোবর শেষ হয়।  এর পরবর্তী বছরগুলিতে তিনি তিব্বতের বিভিন্ন স্থানে ধ্যান ও শিক্ষাদান করে অজীবন অতিবাহিত করেন। ১৩৩৮ খ্রিষ্টাব্দে তিনি জো-নাং বৌদ্ধবিহারের পরবর্তী প্রধান রূপে ব্লো-গ্রোস-দ্পাল নামক এক বৌদ্ধভিক্ষুকে নির্বাচিত করেন।
মগবান ইউনিয়ন
মগবান বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
দোল-পো-পা-শেস-রাব-র্গ্যাল-ম্ত্শান
শেষ জীবন
১৩৪৪ খ্রিষ্টাব্দে মঙ্গোলিয়ার সম্রাট তোঘোন তেমুর তাকে আমন্ত্রণ জানালে তিনি ঐ আমন্ত্রণ প্রত্যাখ্যানের উদ্দেশ্যে পরবর্তী চার বছর একাকী সাধনার পথ বেছে নেন। ১৩৫৮ খ্রিষ্টাব্দে তিনি মধ্য তিব্বতে তীর্থ ভ্রমণে বেরিয়ে গ্নাস-গ্সার এবং ছোস-লুং বৌদ্ধবিহারে এক বছর করে কাটিয়ে শিক্ষাদান করেন। এইসময় সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শান তার সঙ্গে দেখা করে ব্কা'-ব্স্দু-ব্ঝি-পা নামক তার বিখ্যাত গ্রন্থটি রচনা করতে অনুরোধ করেন। ১৩৫৯ খ্রিষ্টাব্দে তিনি লাসা শহরে ছয় মাস শিক্ষাদান করে শহরবাসীর নিকট অত্যন্ত জনপ্রিয় হয়ে যান। পরের বছর তাকে জো-নাং বৌদ্ধবিহারে ফিরিয়ে নিয়ে যাওয়ার জন্য এক প্রতিনিধিদল এলে লাসা শহরের অধিবাসীরা তাকে বিদায় দিতে রাজি হননি। তবুও তিনি রা-লুং এবং গ্নাস-র্ন্যিং বৌদ্ধবিহার হয়ে জো-নাং বৌদ্ধবিহারে ফিরে আসেন।
মগবান ইউনিয়ন
আয়তন
মগবান ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী মগবান ইউনিয়নের লোকসংখ্যা ৭,৩৮০ জন। এর মধ্যে পুরুষ ৩,৮০০ জন এবং মহিলা ৩,৫৮০ জন।
দোল-পো-পা-শেস-রাব-র্গ্যাল-ম্ত্শান
রাজনৈতিক অবদমনের শিকার
তিব্বতের পরবর্তীকালের প্রধান ধর্মীয় শক্তি রূপে পরিচিত দ্গে-লুগ্স ধর্মসম্প্রদায় রাজনৈতিক ও আদর্শগত কারণে দোল-পো-পা-শেস-রাব-র্গ্যাল-ম্ত্শানের সমস্ত রচনাকে অবদমিত করে রাখে। সপ্তদশ শতাব্দীতে পঞ্চম দলাই লামার অধীনে দ্গে-লুগ্স ধর্মসম্প্রদায় তিব্বতের ক্ষমতার শীর্ষে আরোহণ করলে জো-নাং ধর্মসম্প্রদায়ের সমস্ত বৌদ্ধবিহার ও সম্পত্তি দ্গে-লুগ্স ধর্মসম্প্রদায়ের হস্তগত হয়ে পড়ে। দ্গে-লুগ্স ধর্মসম্প্রদায়ের প্রধান বিরোধী শক্তি হিসেবে পরিচিত গ্ত্সাং প্রদেশের শাসকেরা জো-নাং ধর্মসম্প্রদায়ের পৃষ্ঠপোষক ছিলেন বলে এই অবদমনের পেছনে আদর্শগত কারণের চেয়েও রাজনৈতিক উদ্দেশ্য বেশি প্রাধান্য পেয়েছিল। দ্গে-লুগ্স ধর্মসম্প্রদায়ের ভিক্ষুরা দোল-পো-পা-শেস-রাব-র্গ্যাল-ম্ত্শানের রি-ছোস-ঙ্গেস-দোন-র্গ্যা-ম্ত্শো সহ অন্যান্য রচনাগুলিকে নিষিদ্ধ বলে ঘোষণা করে দেন।
মগবান ইউনিয়ন
অবস্থান ও সীমানা
রাঙ্গামাটি সদর উপজেলার দক্ষিণ-পশ্চিমাংশে মগবান ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে সাপছড়ি ইউনিয়ন; পূর্বে রাঙ্গামাটি পৌরসভা, কাপ্তাই হ্রদ ও জীবতলী ইউনিয়ন; দক্ষিণে জীবতলী ইউনিয়ন ও কাপ্তাই উপজেলার কাপ্তাই ইউনিয়ন এবং পশ্চিমে কাপ্তাই উপজেলার ওয়াজ্ঞা ইউনিয়ন ও কাউখালী উপজেলার ঘাগড়া ইউনিয়ন অবস্থিত।
প্রশাসনিক কাঠামো
ওয়ার্ডভিত্তিক এ ইউনিয়নের গ্রামগুলো হল:
যোগাযোগ ব্যবস্থা
মগবান ইউনিয়নে যোগাযোগের প্রধান সড়ক রাঙ্গামাটি-কাপ্তাই সড়ক। যে কোন যানবাহনে যাওয়া যায়। তবে এ ইউনিয়নের অন্যতম প্রধান যোগাযোগ মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে।
খাল ও নদী
মগবান ইউনিয়নের মধ্যাংশ জুড়ে রয়েছে কাপ্তাই হ্রদ।
হাট-বাজার
মগবান ইউনিয়নের প্রধান হাট-বাজার হল ধনপাতা মুখ নতুন বাজার।
শিরা
শিরা (Vein) বলতে বুঝায়, যে সকল রক্তবাহ দেহের বিভিন্ন অংশ হইতে রক্ত বহন করে হৃৎপিণ্ডে প্রবেশ করে তাদের শিরা বলা হয়।
সাধারনত শিরা অপরিশোধিত রক্ত (অক্সিজেন বিহীন বা ডিঅক্সিজিনেটেড রক্ত) বহন করে।শিরাগুলো সাধারণত দেহের বিভিন্ন স্থানের কৈশিকনালি থেকে আরম্ভ হয় এবং এ রকম আসংখ্য নালি একত্রে সূক্ষ শিরা,উপশিরা,অতঃপর শিরা এবং মহাশিরায় পরিণত হয়ে হৃদপিন্ডেফিরে আসে। শিরাও ধমনির মতো তিন স্তরবিশিষ্ট। ব্যতিক্রম ফুসফুসীয় শিরা বা পালমোনারী শিরা যা অক্সিজেন যুক্ত রক্ত বা অক্সিজিনেটেড রক্ত বহন করে। শিরাগুলো সাধারণত দেহের বিভিন্ন স্থানের কৈশিকনালি থেকে আরম্ভ হয় এবং এ রকম আসংখ্য নালি একত্রে সূক্ষ শিরা,উপশিরা,অতঃপ র শিরা এবং মহাশিরায় পরিণত হয়ে হৃদপিন্ডেফিরে আসে। শিরাও ধমনির মতো তিন স্তরবিশিষ্ট।
চার্লি মরিস (মল্লক্রীড়াবিদ)
চার্লস "চার্লি" জেমস মরিস (৭ জুন ১৯২৬ – ৪ জুন ২০১৫) ছিলেন একজন অস্ট্রেলীয় হাতুড়ি নিক্ষেপকারী যিনি ১৯৫৬ সালের গ্রীষ্মকালীন অলিম্পিকে পাশাপাশি ১৯৫৮ এবং ১৯৬২ সালের ব্রিটিশ সাম্রাজ্য এবং কমনওয়েলথ গেমসে অংশগ্রহণ করেছিলেন।
দিলিপ সাংঘভি
দিলিপ সাংঘভি (জন্ম ১ অক্টোবর ১৯৫৫) একজন ভারতীয় ধনকুবের ব্যবসায়ী এবং দেশের অন্যতম ধনী ব্যক্তি। তিনি সান ফার্মাসিউটিক্যালস প্রতিষ্ঠা করেন। ভারত সরকার ২০১৬ সালে তাঁকে নাগরিক সম্মান পদ্মশ্রী সম্মানে ভূষিত করে। ইন্ডিয়া টুডে ম্যাগাজিন তাঁকে ২০১৭ সালের ভারতের সবচেয়ে শক্তিশালী ব্যক্তিদের তালিকায় ৮ম স্থান দিয়েছে।
জীবনের প্রথমার্ধ
সাংঘভি কলকাতায় বসতি স্থাপন করা একটি গুজরাটি হিন্দু পরিবার থেকে এসেছেন। তিনি ভারতের গুজরাট রাজ্যের ছোট শহর আমরেলিতে জন্মগ্রহণ করেন, শান্তিলাল সাংঘভি এবং তাঁর স্ত্রী কুমুদ সাংঘভির পুত্র। সাংঘভি কলকাতা বিশ্ববিদ্যালয় থেকে ব্যাচেলর অফ কমার্স ডিগ্রি অর্জন করেন। তিনি নিজের শৈশব এবং কলেজ জীবন কাটিয়েছেন পিতামাতার সাথে কলকাতার বড়বাজার এলাকায়। তিনি জেজে আজমেরা হাই স্কুল এবং ভবানীপুর এডুকেশন সোসাইটি কলেজের একজন প্রাক্তন ছাত্র, যেখানে তিনি যথাক্রমে তাঁর বিদ্যালয়- শিক্ষা এবং স্নাতক ডিগ্রি সম্পন্ন করেছেন।
কর্মজীবন
সাংঘভি তাঁর বাবাকে তাঁর ব্যবসায় সাহায্য করার মাধ্যমে কর্মজীবন শুরু করেছিলেন, এটি ছিল কলকাতায় প্রধানত জেনেরিক ওষুধের পাইকারি ডিলারশিপ। এই কাজের সময়ই তিনি অন্যের তৈরি পণ্য বিক্রি না করে নিজের ওষুধ তৈরির কথা ভেবেছিলেন।
১৯৮২ সালে, ২৭-বছর-বয়সী সাংঘভি অবশেষে ১০,০০০ টাকা মূলধন নিয়ে নিজের প্রথম উৎপাদন ইউনিট খোলেন। তিনি তাঁর উদ্যোগের নাম দেন সান ফার্মাসিউটিক্যাল ইন্ডাস্ট্রিজ। মুম্বাই থেকে অল্প দূরে গুজরাট রাজ্যের ভাপিতে অবস্থিত ইউনিটটি একটিই মানসিক ওষুধ তৈরি করত। যাইহোক, সাংঘভির বুদ্ধিমত্তা এবং শক্তির জন্য ব্যবসা শীঘ্রই বাড়ল, এবং এমনকি ১৯৯৭ সাল নাগাদ, সান ফার্মা একটি আমেরিকান কোম্পানি কারাকো ফার্মাকেও অধিগ্রহণ করে। ২০০৭ সালে সান ইসরায়েলের ট্যারো ফার্মাকেও অধিগ্রহণ করে। সাংঘভি ২০১২ সালে চেয়ারম্যান এবং সিইও পদ থেকে পদত্যাগ করেন এবং তেভা ফার্মাসিউটিক্যালসের প্রাক্তন সিইও ইসরাইল মাকভকে তার উত্তরসূরি হিসেবে বেছে নেন; সাংঘভি পরিচালন অধিকর্তা হন। এপ্রিল ২০১৪ সালে সান, র‍্যানব্যাক্সি, এবং দাইচি সানকিও সকলে মিলে (র‍্যানব্যাক্সির সংখ্যাগরিষ্ঠ শেয়ারহোল্ডার) সম্মত হয় যে সান কোম্পানি র‍্যানব্যাক্সির সমস্ত বকেয়া শেয়ার $৩.২ বিলিয়ন দিয়ে সান স্টকে অধিগ্রহণ করবে এবং সেইসঙ্গে র‍্যানব্যাক্সির $৮০০ মিলিয়ন ঋণের ভার নেবে। মার্চ ২০১৫ এ চুক্তিটি সম্পাদিত হয় এবং এর ফলে সান ভারতের বৃহত্তম ওষুধ কোম্পানি এবং বিশ্বের পঞ্চম বৃহত্তম হয়ে ওঠে। দাইচি সানের দ্বিতীয় বৃহত্তম শেয়ারহোল্ডারে পরিণত হয়। ২০২১ সালের মে মাসে দিলিপ এসপিএআরসি ব্যবস্থাপনা পরিচালকের পদ থেকে পদত্যাগ করেন এবং একজন নন-এক্সিকিউটিভ ডিরেক্টর ও চেয়ারম্যান হিসেবে কাজ চালিয়ে যান।
সম্প্রদায়
২০১৮ সালের জানুয়ারিতে, ভারত সরকার সাংঘভিকে রিজার্ভ ব্যাঙ্ক অফ ইন্ডিয়ার ২১ সদস্যের কেন্দ্রীয় বোর্ড কমিটিতে নিযুক্ত করেছিল। তিনি আইআইটি বোম্বেতে গভর্নর বোর্ডের চেয়ারম্যান ছিলেন। তাঁকে ২০১৭ সালে অক্সফোর্ড বিশ্ববিদ্যালয়ে রোডস স্কলারশিপ প্রোগ্রামের ট্রাস্টি করা হয়েছিল।
ব্যক্তিগত জীবন
তিনি বিভা সাংঘভিকে বিয়ে করেছেন। তাঁদের একটি ছেলে, অলোক এবং একটি মেয়ে, বিধি, দুজনেই সান ফার্মাসিউটিক্যালসে কাজ করে।
বই
২০১৯ সালে, সাংবাদিক সোমা দাস দিলিপ সাংঘভির উপর প্রথম এবং একমাত্র জীবনী দ্য রিলাক্ট্যান্ট বিলিয়নেয়ার লিখেছিলেন। পেঙ্গুইন র‍্যান্ডম হাউস দ্বারা প্রকাশিত, বইটি নভেম্বর ২০১৯ সালে সেরা ব্যবসা বই বিভাগে টাটা সাহিত্য পুরস্কারের জন্য মনোনীত হয়েছিল।
হাছান মাহমুদ
প্রারম্ভিক জীবন
হাছান ১৯৬৩ সালের ৫ জুন চট্টগ্রামের রাঙ্গুনিয়া উপজেলায় জন্মগ্রহণ করেন। ১৯৮৮ চট্টগ্রাম বিশ্ববিদ্যালয় থেকে রসায়ন বিষয়ে স্নাতক এবং ১৯৮৯ সালে স্নাতকোত্তর শেষ করেন। তিনি ২০০১ সালে বেলজিয়ামের লিম্বুর্গ বিশ্ববিদ্যালয় থেকে পরিবেশ রসায়ন বিষয়ে পিএইচডি ডিগ্রি অর্জন করেন।
১৯৭৭-২০০০
হাছান ১৯৭৭ সালে চট্টগ্রাম ওয়ার্ড শাখা ছাত্রলীগে যোগদানের মাধ্যমে ছাত্ররাজনীতি শুরু করেন। ১৯৭৮ থেকে ১৯৭৯ পর্যন্ত তৎকালীন সরকারি ইন্টারমিডিয়েট কলেজ (বর্তমান সরকারি হাজী মুহাম্মদ মহসিন কলেজ) শাখা ছাত্রলীগের সাধারণ সম্পাদক ছিলেন। ১৯৮৮ সালে চট্টগ্রাম বিশ্ববিদ্যালয় শাখা ছাত্রলীগের সভাপতি হিসেবে দায়িত্ব গ্রহণ করেন। ১৯৯২ সালে তিনি আওয়ামী লীগে যোগদান করেন। ১৯৯৩ সাল থেকে তিনি বেলজিয়ামে অবস্থানকালে সেখানকার আওয়ামী লগের বিভিন্ন পদে দায়িত্ব পালন করেন। এর মধ্যে ১৯৯৫ থেকে ২০০০ সালের মার্চ পর্যন্ত বেলজিয়াম শাখা আওয়ামী লীগের সাধারণ সম্পাদক ছিলেন। সপ্তম জাতীয় সংসদের সময়কালে ১৯৯৬ থেকে ২০০১ পর্যন্ত তিনি প্রধানমন্ত্রী শেখ হাসিনার রাজনৈতিক ও সংসদ বিষয়ক উপদেষ্টার দায়িত্ব পালন করেন।
২০০১-বর্তমান
হাছান ২০০১ সালে আওয়ামী লীগের সভাপতি শেখ হাসিনার বিশেষ সহকারী এবং ২০০২ থেকে ২০১২ সাল পর্যন্ত দলটির পরিবেশ ও বন বিষয়ক সম্পাদক ছিলেন। ২০১৯ সাল পর্যন্ত তিনি দলের প্রচার ও প্রকাশনা সম্পাদক ছিলেন। ২০০৮ সালে নবম জাতীয় সংসদ নির্বাচনে প্রথমবারেরমত আওয়ামী লীগের মনোনয়নে চট্টগ্রাম-৬ আসন থেকে সালাউদ্দিন কাদের চৌধুরীকে পরাজিত করে ১,০১,৩৪০ ভোট পেয়ে সংসদ সদস্য নির্বাচিত হন। এ সময় শেখ হাসিনার তৃতীয় মন্ত্রিসভায় তিনি ২০০৯ সালের ৮ জানুয়ারি থেকে ৩১ জুলাই পর্যন্ত প্রথমে পররাষ্ট্র প্রতিমন্ত্রী, একই বছরের ১ আগস্ট থেকে ২০১১ সালের ২৮ নভেম্বর পর্যন্ত বন ও পরিবেশ মন্ত্রণালয়ের প্রতিমন্ত্রী এবং পরবর্তীতে একই মন্ত্রণালয়ের মন্ত্রীর দায়িত্ব পালন করেন।
২০১৪ সালে দশম জাতীয় সংসদ নির্বাচনে এবং ২০১৮ সালে একাদশ জাতীয় সংসদ নির্বাচনে তিনি চট্টগ্রাম-৭ আসন থেকে নির্বাচিত হন। দশম জাতীয় সংসদে তিনি পরিবেশ ও বন মন্ত্রণালয় সম্পর্কিত সংসদীয় স্থায়ী কমিটির চেয়ারম্যান হিসেবে দায়িত্ব পালন করেন। একাদশ জাতীয় সংসদে শেখ হাসিনার চতুর্থ মন্ত্রিসভায় তিনি তথ্যমন্ত্রীর দায়িত্ব পান।
ব্যক্তিগত জীবন
হাছান মাহমুদ ব্যক্তিগত জীবনে নুরান ফাতেমার সাথে বিবাহ বন্ধনে আবদ্ধ হন।
সম্মাননা
জাতীয় এবং আন্তর্জাতিক পর্যায়ে, জলবায়ু পরিবর্তনের বিরুদ্ধে ভূমিকার জন্য ৫ অক্টোবর ২০১৫ সালে “গ্রিন ক্রস ইন্টারন্যাশনাল” সাধারণ অধিবেশনে  হাসান মাহমুদকে “সার্টিফিকেট অব অনারেবল মেনশনে” ভূষিত করে।
সমকামী উভকামী ও রুপান্তরকামীদের ২০০২ সালে অধিকার
সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০০২ সালে এলজিবিটি মানুষদের অধিকার আদায়ের আন্দোলনের গুরুত্বপূর্ণ ঘটনা সমুহের তালিকা নিচে উদ্ধৃত হলো।
বসন্ত এসে গেছে
বসন্ত এসে গেছে ২০১৪ সালে মুক্তিপ্রাপ্ত অন্যাধারার বাংলা চলচ্চিত্র চতুষ্কোণের একটি গান। অনুপম রায় রচিত এবং তার সুরে গানটিতে কণ্ঠ দিয়েছেন লগ্নজিতা চক্রবর্তী (মহিলা কন্ঠে) ও অনুপম রায় (পুরুষ কন্ঠে)।
শহীদ উদ্দীন চৌধুরী এ্যানি
শহীদ উদ্দিন চৌধুরী এ্যানি বাংলাদেশ জাতীয়তাবাদী দলের একজন রাজনীতিবিদ এবং লক্ষ্মীপুর-৩ (সদর উপজেলা) আসনের সাবেক সাংসদ। তিনি ২০০১ ও ২০০৮ সালের নির্বাচনে সংসদ সদস্য নির্বাচিত হয়েছিলেন।
জন্ম ও বংশ
শহীদ উদ্দীন চৌধুরী এ্যানি ১৯৬৮ সালের ২ ফেব্রুয়ারি তারীখে লক্ষ্মীপুর পৌরসভার বাঞ্চানগর গ্রামে সম্ভ্রান্ত চৌধুরী পরিবারে জন্মগ্রহণ করেন। তার পিতার নাম হাজী বশির উল্যাহ চৌধুরী, যিনি লক্ষ্মীপুরের একজন বনেদী ব্যবসায়ী ছিলেন। এ্যানি চৌধুরীর মায়ের নাম হোসেনে আরা বেগম। তিনি একজন গৃহিণী। এ্যানি চৌধুরীর দাদা হাজী পানা মিয়া, যিনি বৃটিশ শাসনামলে চর কাদিরা ইউনিয়ন বোর্ডের প্রেসিডেন্ট ছিলেন। দুই চাচাতো ভাই সাহাবুদ্দিন চৌধুরী এবং চৌধুরী খোরশেদ আলম এক সময়ে লক্ষ্মীপুরে সংসদ সদস্য ছিলেন।
ব্যক্তিগত জীবনে তিনি দুই পুত্র ও এক কন্যা সন্তানের জনক। তার স্ত্রী পারভীন আক্তার চৌধুরী একজন গৃহিণী।
শিক্ষা জীবন
১৯৭১ সালে মাত্র ৪ বছর বয়সে গৃহ শিক্ষকের মাধ্যমে তার শিক্ষাজীবন শুরু হয়। এরপর যথাক্রমে লক্ষ্মীপুর টাউন প্রাথমিক বিদ্যালয়, লক্ষ্মীপুর প্রাইমারী ট্রেনিং ইন্সটিটিউটে তিনি প্রাথমিক শিক্ষা গ্রহণ করেন। তিনি লক্ষ্মীপুর আদর্শ সামাদ সরকারি উচ্চ বিদ‍্যালয় থেকে বিজ্ঞান বিভাগে এসএসসি পাশ করেন। ১৯৮৫-১৯৮৬ শিক্ষাবর্ষে তিনি ঢাকা বিশ্ববিদ্যালয়ের ফলিত রসায়ন এবং রসায়নিক প্রযুক্তিবিদ্যা বিভাগে ভর্তি হন। ১৯৮৮ সালে এই বিভাগ থেকে অনার্স এবং ১৯৮৯ সালে এম.এস.সি ডিগ্রী লাভ করেন। ১৯৯৩ সালে শিক্ষা ও গবেষণা ইন্সটিটিউট, ঢাকা বিশ্ববিদ্যালয় থেকে ডিপ্লোমা-ইন এডুকেশন সমাপ্ত করেন।
রাজনৈতিক ও কর্মজীবন
বিএনপির প্রচার বিষয়ক সম্পাদক শহীদ উদ্দিন চৌধুরী এ্যানি। তিনি লক্ষ্মীপুর-৩ (সদর উপজেলা) আসন থেকে ২০০১ সালের অষ্টম জাতীয় সংসদ ও ২০০৮ সালের নবম জাতীয় সংসদ নির্বাচনে বাংলাদেশ জাতীয়তাবাদী দলের (বিএনপি) প্রার্থী হিসেবে সংসদ সদস্য নির্বাচিত হয়েছিলেন।
৪০ নং ওয়ার্ড, কলকাতা পৌরসংস্থা
৪০ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বিদ্যাসাগর উদ্যান (কলেজ স্কোয়ার) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
শহীদ উদ্দীন চৌধুরী এ্যানি
রাজনৈতিক ও কর্মজীবন
১৯৮০ সালে রাষ্ট্রপতি জিয়াউর রহমান লক্ষ্মীপুরে মূসার খাল খনন কর্মসূচীতে এলে সেই কর্মসূচী পালনের মধ্য দিয়ে স্কুল জীবনেই এ্যানি চৌধুরী বাংলাদেশ জাতীয়তাবাদী ছাত্রদলের রাজনীতিতে সম্পৃক্ত হন। ১৯৮৩ সালে তিনি ঢাকা তেজগাঁও কলেজ ছাত্রদলের সদস্য হন। পরবর্তীতে তিনি সরকারী বিজ্ঞানকলেজ ঢাকায় ভর্তি হন এবং সেখানেও ছাত্রদলের রাজনীতির সাথে সম্পৃক্ত ছিলেন। ১৯৮৫ সালে ঢাকা বিশ্ববিদ্যালয়ের শহীদুল্লাহ হল ছাত্রদলের সদস্য নির্বাচিত হন। ১৯৮৭ সালে তিনি ছাত্রদলের সিনিয়র যুগ্ম আহবায়ক, ১৯৮৮ সালে সাধারণ সম্পাদক নির্বাচিত হন। ১৯৮৯ সালে তিনি জিয়াউর রহমান হল ছাত্র সংসদের জিএস নির্বাচিত হন।
৪০ নং ওয়ার্ড, কলকাতা পৌরসংস্থা
বিবরণ
৪০ নং ওয়ার্ডের সীমানা নিম্নরূপ: উত্তর দিকে কেশব সেন স্ট্রিট; পূর্ব দিকে রাজা রামমোহন রায় সরণি; দক্ষিণ দিকে সিদ্ধেশ্বর চন্দ্র লেন, মধু গুপ্ত লেন ও সুরেন্দ্রলাল পাইন লেন এবং পশ্চিম দিকে কলেজ স্ট্রিট।
শহীদ উদ্দীন চৌধুরী এ্যানি
রাজনৈতিক ও কর্মজীবন
১৯৯০ সালে তিনি সর্বোচ্চ ভোটে ডাকসুর সদস্য নির্বাচিত হন এবং ৩ বার ঢাকা বিশ্ববিদ্যালয়ের সিনেটে ডাকসুর ছাত্র প্রতিনিধিহিসেবে প্রতিনিধিত্ব করেন। পরবর্তীতে, ১৯৯২ সালে তিনি ডাকসুর ভারপ্রাপ্ত ভিপি ও ভারপ্রাপ্ত সাহিত্য সম্পাদক হিসেবে দায়িত্ব পালন করেন। ১৯৯২ সালে দল মনোনীত ডাকসুর জিএস পদে মনোনয়ন পত্র দাখিল করেন ( জগলু - এ্যানি পরিষদ )। ১৯৯৩ সালে দল মনোনীত ডাকসুর ভিপি পদে মনোনয়ন পত্র দাখিল করেন ( এ্যানি - সুজন পরিষদ )। ১৯৯২ সালে তিনি ছাত্রদল কেন্দ্রীয় সংসদের তথ্য ও গবেষণা বিষয়ক সম্পাদকের দায়িত্ব পালন করেন। ১৯৯৩ সালে তিনি ঢাকা বিশ্ববিদ্যালয় ছাত্রদলের আহবায়ক ও ১৯৯৩-১৯৯৬ সাল পর্যন্ত যুগ্ম সাধারণ সম্পাদকের দায়িত্বপালন করেন।
১৯৯৬-১৯৯৮ সালে তিনি কেন্দ্রীয় ছাত্রদলের সভাপতির দায়িত্ব পালন করেন। ১৯৯৯ সালে বিএনপির কেন্দ্রীয় নির্বাহী কমিটির সদস্য নির্বাচিত হন। ২০০১ সালের ১ অক্টোবর অষ্টম জাতীয় সংসদ নির্বাচনে প্রথম বারের মত তিনি লক্ষ্মীপুর সদর - ৩ আসন থেকে সংসদ সদস্য নির্বাচিত হন। এ সময় তিনি শিক্ষা মন্ত্রণালয় সম্পর্কিত স্থায়ী কমিটি এবং ত্রাণ ও দুর্যোগ ব্যাবস্থাপনা মন্ত্রণালয় সম্পর্কিত স্থায়ী কমিটির সদস্যছিলেন।
২০০৮ সালে নবম জাতীয় সংসদ নির্বাচনে বিএনপি মনোনীত প্রার্থী হিসেবে লক্ষ্মীপুর সদর - ৩ আসন থেকে দ্বিতীয় বারের মতসংসদ সদস্য নির্বাচিত হন। এ সময় তিনি বস্র ও পাট মন্ত্রণালয় সম্পর্কিত স্থায়ী কমিটি এবং বিজ্ঞান ও তথ্য প্রযুক্তি মন্ত্রণালয় সম্পর্কিত স্থায়ী কমিটিরসদস্য হিসেবে দায়িত্ব পালন করেন। ২০০৯ সালে তিনি বিএনপির কেন্দ্রীয় নির্বাহী কমিটির ছাত্র বিষয়ক সম্পাদক হিসেবে দায়িত্ব পালন করেন।
২০০১-২০০৮ সাল পর্যন্ত তিনি সর্বদলীয় সংসদীয় গ্রুপ(APPG) এর ভাইস চেয়ারম্যান নির্বাচিত হন। ২০১০ সালে তিনি এই দলের ভাইস চেয়ারম্যান হিসেবে নিউইয়র্কে জাতিসংঘ সভায় প্রতিনিধিত্ব করেন। ২০১৩ সালে বাংলাদেশ জাতীয় সংসদে বিরোধী দলীয় চীফ হুইপ ( ভারপ্রাপ্ত ) হিসেবে দায়িত্ব পালন করেন।
লিয়াংমাই জনগোষ্ঠী
নৃতাত্ত্বিক গোষ্ঠী স্বীকৃতি
লিয়াংমাই, মণিপুর রাজ্যের একটি পৃথক নৃতাত্ত্বিক গোষ্ঠী হিসেবে, ১১ ডিসেম্বর ২০১১-এ ভারত সরকার কর্তৃক স্বীকৃত হয়েছিল।
উৎপত্তি
লিয়াংমাই হল উত্তর-পূর্ব ভারতের একটি নৃতাত্ত্বিক গোষ্ঠী, নির্দিষ্টভাবে হামাই গোষ্ঠীর এবং সাধারণভাবে নাগা গোষ্ঠীর অংশ। মূলত, লিয়াংমাইস মঙ্গোলিয়ান অঞ্চলের (শুধু বর্তমান মঙ্গোলিয়া থেকে নয়)। তারা মঙ্গোলিয়া থেকে তাদের অভিবাসন শুরু করেছিল খ্রিস্টপূর্ব ৭ শতকের কাছাকাছি সময়ে, চীন-মঙ্গোলিয়া সীমান্তে চীনের মহান প্রাচীর নির্মাণের আগে বা তার সময়। যাইহোক, মঙ্গোলিয়া থেকে তাদের ছড়িয়ে পড়া, স্থানান্তর এবং যাত্রা প্রমাণ করার জন্য কোনো লিখিত উৎস ছিল না। তাদের ইতিহাস পুনর্গঠনের জন্য একজনকে সম্পূর্ণরূপে মৌখিক ঐতিহ্যের উপর ভিত্তি করতে হবে। এটা বিশ্বাস করা হয় যে মঙ্গোলিয়া থেকে অভিবাসনের বিভিন্ন পর্যায় ছিল এবং শত শত বছর ধরে তা বিস্তৃত ছিল। মঙ্গোলিয়া থেকে তাদের ছড়িয়ে পড়ার পরে, বিভিন্ন গোষ্ঠী বিভিন্ন দিকে চলে যায়, তাদের পরবর্তী স্থানান্তর করার আগে দীর্ঘ বছর ধরে একটি অঞ্চলে বা অন্য জায়গায় বসতি স্থাপন করে। তাদের মধ্যে কিছু সমুদ্রের কাছাকাছি দক্ষিণ-পূর্ব এশিয়ার অঞ্চলে, কিছু দক্ষিণের বিভিন্ন দ্বীপে, কিছু দল বার্মা, থাইল্যান্ড এবং ভারতে পৌঁছেছিল। এটাও দেখা যায় যে কিছু গোষ্ঠী চীনের কেন্দ্রস্থলে রয়ে গেছে। তারিখ, স্থান, সংস্কৃতি এবং অন্যান্য ঐতিহাসিক দিকগুলোর কোনো সহজবোধ্য ঐতিহাসিক তথ্য নেই যা তাদের অভিবাসন প্রক্রিয়ার সময় হয়েছিল। হামাই বা নাগাদের একটি পর্যায় বহু অঞ্চলের মধ্য দিয়ে যাত্রা করে, শত শত বছর সময় নেয় এবং অবশেষে একটি জায়গায় পৌঁছে যা "মাখেল" নামে পরিচিত ছিল, বর্তমান সেনাপতি জেলার একটি ঐতিহাসিক গ্রাম, যা নাগাদের অন্যতম আবাসস্থল হিসেবে বিবেচিত হয়। যেকোনো নৃতাত্ত্বিক গোষ্ঠী/আদিবাসী সম্প্রদায়ের মতো লিয়াংমাইদের ভাষা ও সংস্কৃতি সমৃদ্ধ। কাইখামাং-এর মতে "লিয়াংমাই হল হামাই এবং হামাই হল লিয়াংমাই," কারণ মাকুইলংদি গ্রামে তাদের ঐতিহাসিক বসতি স্থাপনের সময় লিয়াংমাই উপভাষা ছিল হামাইদের লিঙ্গুয়া ফ্রাঙ্কা - যা হামাই জনগণের "আবাসস্থল" নামেও পরিচিত। অতীতের হামাই সম্প্রদায়ের মধ্যে, লিয়াংমাইরা ছিলেন নেতা - হামাই শাসকের উত্তরাধিকারী। এই কারণেই লিয়াংমাই উপভাষাটি হামাইয়ের লোকদের মধ্যে চারা লাড (অর্থাৎ ঈশ্বরের ভাষা) নামে পরিচিত। হামাইদের মধ্যে এখনও একটি সম্প্রদায় রয়েছে যারা ধর্মীয় আচার, রীতি এবং অন্যান্য ধর্মীয় কার্যকলাপে (গান, জপ, কবিতা) লিয়াংমাই ভাষা ব্যবহার করে এই ঐতিহ্যগত দৃষ্টিভঙ্গিকে ধারণ করে, যদিও তাদের মধ্যে কেউ কেউ আক্ষরিক অর্থে ভাষাটি জানে না। লিয়াংমাই/হামাই-এর উৎপত্তি খুঁজে বের করা সবসময়ই কঠিন। তাদের ইতিহাস পরীক্ষা করার একমাত্র উৎস হিসেবে মৌখিক ঐতিহ্যের ওপর নির্ভর করতে হয়। অন্যদিকে, মৌখিক ঐতিহ্য লিয়াংমাইদের জন্য একটি গতিশীল উৎস যা তাদের উৎপত্তি, তাদের স্থানান্তর, তাদের বর্তমান বসতি এবং এমনকি তাদের ইতিহাস, সমাজ-রাজনীতি, অর্থনীতি, ধর্মীয়-সংস্কৃতি, ঐতিহ্য এবং বিশ্বদর্শন খুঁজে বের করতে পারে। আমরা শুরু করব প্রাক-ঐতিহাসিক উৎস থেকে মাখেল এবং মাকুইলংদিতে লিয়াংমাইদের আগমন পর্যন্ত তথ্য দিয়ে।
প্রাক-মাখেল:
মাখেলে তাদের আগমনের আগে লিয়াংমাইদের উৎপত্তির ইতিহাস হল পুরাণ, প্রাক- ইতিহাস, গল্প এবং অন্যান্য মৌখিক ঐতিহ্যের মিশ্রণ। উপরে উল্লিখিত মঙ্গোলীয় উৎস ছাড়াও, লোককাহিনীর উপর ভিত্তি করে নাম্পিবু মারিনমাই-এর মতো গবেষক, থনবুটলং নামক একটি পর্বতে লিয়াংমাইয়ের উৎসের সন্ধান করেছেন, যেখানে একটি নদী আটবার পর্বতকে ঘিরে রয়েছে। কিছু পণ্ডিতের মতে লিয়াংমাইরা একসময় " সিনলুওং " নামে পরিচিত একটি জায়গা থেকে এসেছিল। এই ' সিনলুওং' -এর চীনের কোনো নির্দিষ্ট স্থানের কোনো উল্লেখ আছে কি না তার কোনো প্রমাণ নেই। এমনকি হামাররা বিশ্বাস করে যে তারা মূলত সিনলুং থেকে এসেছিল যা চীনের একটি প্রদেশ হতে পারে। কেউ কেউ অনুমান করেন যে এটি চীনের হোয়াং-হো নদী বা ইয়াং-সিকিয়াং নদী বা মায়ানমারের চিন্দউইন নদী বা ইরাবদী নদী উভয়ই হতে পারে বা ভারতের ব্রহ্মপুত্র হতে পারে। তাদের দেশত্যাগের সময় তারা চীনের ইউনান প্রদেশে সম্ভবত শাংরি-লা এলাকায় বসতি স্থাপন করেছিল, যেখানে লিয়াংমাই এবং অন্যান্য নাগা সম্প্রদায়ের একটি সম্প্রদায়ের সাথে ঘনিষ্ঠ যোগাযোগ ছিল যেমন তিব্বতি, কারেন্স, কাচিন, চিনস এবং অন্যান্য। শাংগ্রি-লা চীনের ইউনান প্রদেশে অবস্থিত যেখানে প্রারম্ভিক ও মধ্যযুগে তিব্বতীয়দের আধিপত্য ছিল। এই স্থানটি তাদের অভিবাসনের ইতিহাসে অনেক সম্প্রদায়ের জন্য বিশ্রামের জায়গা হিসেবে মনে করা হয়। এটি তাদের ভাষা দ্বারা প্রমাণিত হয় কারণ যে গোষ্ঠীগুলো তাদের যাত্রার প্রক্রিয়ায় শাংরি-লা-তে বসতি স্থাপন করেছিল তারা সেই সমস্ত লোক হিসেবে বিবেচিত হয় যারা তিব্বত-বর্মান ভাষাগত গোষ্ঠীর অধীনে আসা ভাষাগুলোতে কথা বলে।
তাদের লোককাহিনীতে আরও উল্লেখ করা হয়েছে যে তারা একবার একটি (ডুইলিউ) সাগর/সাগরের কাছে পৌঁছেছিল। আরেকটি বিবরণ রয়েছে যা অনুমান করে যে লিয়াংমাই একবার বঙ্গোপসাগর বা ভারত মহাসাগরে পৌঁছেছিল। এটি তাদের ব্যবহৃত অলঙ্কার দ্বারা সমর্থিত যেমন শঙ্খ, শাঁস, পুঁতি এবং অন্যান্য সমুদ্র-ভিত্তিক অলঙ্কার দ্বারা তৈরি অলঙ্করণ। তদুপরি, এটি মারাংওয়াংবউ গল্পের (রামের গল্পের অনুরূপ সংস্করণ) গল্পের সাথে তাদের পরিচিতি দ্বারা সমর্থিত, যেখানে তিনি এবং তার বন্ধুরা অবনবউ ( রাবণ ) এর বিরুদ্ধে যুদ্ধ করতে লঙ্কায় গিয়েছিলেন। এটি নিশ্চিত করে যে তারা একসময় সমুদ্রের কাছাকাছি ছিল। যাই হোক না কেন, এইভাবে, তারা এক জায়গা থেকে অন্য জায়গায় ঘুরে বেড়াতে থাকে এবং অবশেষে একটি জায়গায় পৌঁছে যায় যা মাখেল গ্রাম নামে পরিচিত একটি ঐতিহাসিক নিদর্শন যা বর্তমানে মণিপুরের সেনাপতি জেলায় অবস্থিত।
মাখেলে:
মাখেল গ্রাম অনেক নাগা নৃতাত্ত্বিক গোষ্ঠীর একটি ভূমি। নাগাদের অনেক দল বিভিন্ন দিক থেকে এসে মণিপুরের বর্তমান সেনাপতি জেলার মাখেল গ্রামে পৌঁছেছিল। একটি দল ছিল টেনিমিয়া যেখানে লিয়াংমাইস/হামাইসদের অন্তর্ভুক্ত করা হয়েছিল। তারা দীর্ঘদিন মাখেলে বসবাস করত। কিন্তু কিছু কারণে যেমন অতিরিক্ত জনসংখ্যা, জনগণের মধ্যে অনৈক্য, ব্যাপক জনসংখ্যার জন্য সম্পদের অভাব, নৃতাত্ত্বিক গোষ্ঠীর মধ্যে বিভিন্ন দিকে ছড়িয়ে পড়েছিল। সুজাতা মিরির মতে, তাদের ছড়িয়ে পড়ার অন্যতম কারণ ছিল অতিরিক্ত জনসংখ্যা। তাই, লিয়াংমাইস/হামাইরা মাখেল ছেড়ে রামটিং কাবেন নামে একটি জায়গায় পৌঁছায় ("রামটিং কাবেন" শব্দের আক্ষরিক অর্থ "আকাশের মাঝপথ")। বলা হয়ে থাকে যে রামটিং কাবেন হল একটি গুহা বা স্থান যেখান থেকে দিনের আলোতেও তারা দেখা যায়। জায়গাটি শত্রুদের কাছ থেকে মানুষের জন্য একটি নিরাপদ জায়গা ছিল কিন্তু মানুষের বসতির জন্য উপযুক্ত ছিল না কারণ সেখানকার বায়ু "শ্বাসরোধকারী" ছিল। তাই, তারা রামটিং কাবেন থেকে বেরিয়ে এসে চাওয়াং ফুংনিং (রাজার প্লট) যা গোয়াংফুনিং (পুরানো গ্রাম) নামে পরিচিত। সেখানে চাওয়াং ফুংনিং-এ তারা কয়েক বছর বসবাস করে এবং তারা পশ্চিম দিকে অগ্রসর হয় এবং মাকুইলংদীতে পৌঁছায়।
মাকুইলংদি:
হামাইদের আবাসস্থল, মাকুইলংদি গ্রাম ছিল একটি বড় গ্রাম যা কিছু পার্বত্য অঞ্চলকে আচ্ছাদিত করেছিল এবং সম্ভবত অনেক দূরে ছিল যেখানে শক্তিশালী ব্যক্তির পায়ে হেঁটে উত্তর থেকে দক্ষিণে এবং পূর্ব থেকে পশ্চিমে যেতে তিন দিন এবং তিন রাত লাগত। সময়ের সাথে সাথে, গ্রামে ৭৭৭৭টি পরিবার থাকা শুরু করে। সেই দিনগুলোতে, এনগুইবু সমগ্র দেশের রাজা ছিলেন। তাঁর এবং তাঁর স্ত্রীদের তিন পুত্র ছিল। তার পরে, তার পুত্র কাদিংবউ বিশাল ভূখণ্ডে শাসন করার জন্য তার উত্তরাধিকারী হিসেবে নিযুক্ত হন। তবুও মাকুইলংদিতে বসতি অনেক কারণে স্থায়ী হয়নি। বলা হয়, জমি বেশি জনবসতিপূর্ণ। দ্বিতীয়ত, লোকেরা একবার তাদের ক্ষেত পরিদর্শন করে ক্ষেত থেকে ফিরে আসতে পারত না এবং সাধারণত গ্রামে ফিরতে ১০-৩০ দিন সময় লাগত। মাকুইলংদিতে দুর্ভিক্ষ দেখা দেয় এবং নতুন জমির সন্ধানে মানুষ গ্রাম ছেড়ে চলে যায় বলেও উল্লেখ করা হয়েছে। মাকুইলংদি থেকে হামাইদের সরে যাবার প্রধান কারণ হিসেবে এই উপাদানগুলো একে অপরের সাথে বেশ সম্পর্কিত। কাদিংবউ, তার পিতার সিংহাসনের উত্তরাধিকারী এবং তার অনুগামীরা মাকুইলংদি এবং এর আশেপাশের স্থানে থেকে যান এবং তারা লিয়াংমাই (উত্তর বসতি স্থাপনকারী) নামে পরিচিত। মাগাংতুবু, তার সৎ ভাই এবং তার অনুসারীরা রামজেননিং (উপত্যকা) গিয়েছিলেন এবং জেমে হয়েছিলেন। তার ছোট ভাই রেনবাংবউ এবং তার অনুগামীরা দক্ষিণ-ওয়ার্ডের আগে কামারংবোজাম (খালি জমি) পর্যন্ত এসেছিলেন এবং তারা রংমেই নামে পরিচিত ছিল। আরেকটি দল দক্ষিণ-পূর্বাঞ্চলে গিয়ে পুইমেই নামে পরিচিতি লাভ করে।
উপভাষা
লিয়াংমাই নাগা লিয়াংলাডে নিজেদের মধ্যে যোগাযোগ করে। আক্ষরিক অনুবাদে, লিয়াংলাড মানে লিয়াংমাইসদের ভাষা। জেলিয়ানগ্রং কিংবদন্তীতে বলা হয়েছে যে লিয়াংলাদ হল 'দেবতাদের ভাষা'। লোকেরা একে "চারালদ" বলে যা দুটি শব্দ নিয়ে গঠিত "চর" অর্থ দেবতা এবং "মধু" অর্থ ভাষা। রংমেই উপজাতির পৌত্তলিকরা এখনও আচার-অনুষ্ঠান করার সময় "লিয়াংলাদ" বা "চারালাদ" ব্যবহার করে বলে জানা যায় (রংমেই এটিকে "রাহ লাড" "রাহ" বলে রোংমেই ভাষায় এবং "লাড" ভাষা মানে)। খ্রিস্টধর্মের আবির্ভাবের আগে, লোকেরা পৌত্তলিকতার চর্চা করত। তাদের বিশ্বাস অনুসারে, প্রকৃতি যেমন পর্বত, গুহা, নদী, গাছ ইত্যাদি দেবতাদের দ্বারা শাসিত বা নিয়ন্ত্রিত ছিল। এবং এই দেবতারা লিয়াংলাড কথা বলে।
নাগাল্যান্ড এবং মণিপুরে কথিত লিয়াংলাড উচ্চারণে একে অপরের থেকে আলাদা। এমনকি নাগাল্যান্ড এবং মণিপুরের মধ্যেও, অঞ্চলগুলোর সাথে উচ্চারণ পরিবর্তিত হয়। উদাহরণস্বরূপ, মণিপুরে, উত্তরাঞ্চলীয়দের উচ্চারণ দক্ষিণাঞ্চলের তুলনায় মৃদু ভাষায় উচ্চারণ করে।
২০০২ সালে, লিয়াংলাডকে বিপন্ন উপভাষাগুলোর মধ্যে একটি হিসেবে তালিকাভুক্ত করা হয়েছিল। কিন্তু আজ, লিয়াংমাই জনসংখ্যার ক্রমবর্ধমান সংখ্যার সাথে, এর ভাষাভাষীদের সংখ্যা বৃদ্ধি পাচ্ছে, এবং এটি নাগাদের উপভাষার মধ্যে সবচেয়ে বেশি কথ্য উপভাষাগুলোর মধ্যে এটি হল একটি। গবেষক এবং পণ্ডিতরা তাদের গবেষণা এবং প্রকল্পের অংশ হিসেবে উপভাষার অডিও রেকর্ডিং শুরু করেছেন এবং একই সাথে, এই রেকর্ডিংগুলো দীর্ঘমেয়াদে উপভাষা সংরক্ষণে একটি বড় কাজ করবে। মণিপুর রাজ্য সরকার ২৩ মে ২০১৩-এ "লিয়াংলাড"-এর স্বীকৃতি অনুমোদন করে। তাই লিয়াংলাড এখন সরকারীভাবে স্বীকৃত হয়েছে এবং বিদ্যালয়ে শিক্ষার মাধ্যম হিসেবে ব্যবহার করা হবে।
পোষাক
পোষাক লিয়াংমাইদের সাংস্কৃতিক ঐতিহ্যের একটি। বেশিরভাগ ঐতিহ্যবাহী পোশাকগুলো হাতে বোনা হয়। সম্প্রদায়ের কিছু জনপ্রিয় পোশাক হল "এনগুমথুয়া ফাই" শালগুলোর মধ্যে সর্বাধিক সাধারণ, এছাড়াও অন্যান্য ঐতিহ্যবাহী পোশাক রয়েছে যেমন, মারানপান, পুরুষ এবং নারীদের উভয়ের জন্য একটি শাল; হেংলান নিনা, নারীদের জন্য কোমরের চারপাশে মোড়ানো কোমরবন্ধ; তারেহ ফাই, পুরুষদের জন্য একটি শাল। লিয়াংমাই সম্প্রদায়ের বিভিন্ন অনুষ্ঠানের জন্য বিভিন্ন পোশাক রয়েছে। কাপড়ের প্রতিটি টুকরার সাথে একটি নির্দিষ্ট অর্থ যুক্ত থাকে। উদাহরণস্বরূপ, এমন পোশাক রয়েছে যা শুধুমাত্র বিবাহিত নারীদের জন্য অথবা কুমারীদের জন্য। এছাড়াও, অন্ত্যেষ্টিক্রিয়া, বিবাহ, উদযাপন ইত্যাদিতে পরিধান করার জন্য একটি নির্দিষ্ট পোশাক রয়েছে।
খাদ্য
লিয়াংমাইদের প্রধান খাদ্যের মধ্যে রয়েছে ভাত, তাজা মাংস, সবুজ শাকসবজি ইত্যাদি। জনপ্রিয় ঐতিহ্যবাহী খাদ্যগুলোর মধ্যে রয়েছে জিয়াংডুই, সরিষা পাতার রস থেকে নিষ্কাশিত একটি স্বাদ প্রস্তুতকারক; তাসুন, পাত্রযুক্ত বাঁশের অঙ্কুর; এবং তাসাং, প্রক্রিয়াজাত বা গাঁজানো সয়াবিন ।
জীবিকা
আজ, লিয়াংমাইরা নিজেদেরকে বিভিন্ন পেশা ও পেশায় নিয়োজিত করেছে। প্রাথমিকভাবে, বেশিরভাগ লিয়াংমাই পুরুষ ও নারীরা কৃষিবিদ, বেশিরভাগই ঝুম বা স্থানান্তরিত চাষাবাদ করত। তাদের মধ্যে অল্প কিছু শিক্ষিত সরকারি চাকরিজীবী, সমাজকর্মী, ব্যবসায়ী ও ব্যবসায়ী নারী হিসেবে কাজ করে। গবাদি পশু লালন-পালন বা পশুপালনও তাদের জীবিকার একটি প্রধান অংশ।
চাগা-এনজি
লিয়াংমাই সম্প্রদায়ের সবচেয়ে বড় উৎসব চাগা-এনজি যেটি অক্টোবর মাসে উদযাপিত হয়। আজ, এই উৎসব লিয়াংমাইয়ের সমৃদ্ধ সংস্কৃতি এবং ঐতিহ্য প্রদর্শন করে এবং তা প্রতি বছর ৩০ অক্টোবরে পালিত হয়। চাগা-এনজির অনুষ্ঠানস্থল সাধারণত তামেই এবং ডিমাপুর শহর। ঐতিহাসিক বিবরণ অনুসারে, চাগা-এনজি সাহসী যোদ্ধাদের সম্মান করার জন্য বিজয়ী যুদ্ধের একটি উদযাপন। এটি তাদের পরবর্তী নিয়োগ এর জন্য শুদ্ধি/পবিত্রকরণ এবং পুনরায় উৎসর্গ করার উৎসবও। যাইহোক, আধুনিক প্রেক্ষাপটে এই অনুষ্ঠান আয়োজনের প্রধান কারণ হল লিয়াংমাইয়ের সমৃদ্ধ সংস্কৃতি ও ঐতিহ্যকে বাঁচিয়ে রাখা। এই দিনে বৃদ্ধ এবং তরুণ উভয় লিয়াংমাই তাদের ঐতিহ্যবাহী পোশাকে জড়ো হয় এবং লোকগান গায়, লোকনৃত্য করে, ঐতিহ্যবাহী খেলাধুলা করে ইত্যাদি।
অন্যান্য প্রধান উৎসব
লিয়াংমাই নাগাদের বেশিরভাগ খ্রিস্টান সম্প্রদায়, তাদের প্রধান উৎসব এবং উদযাপনগুলো হল বড়দিন, ইস্টার, নববর্ষ এবং থ্যাঙ্কস গিভিং ইত্যাদি।
তথ্যসূত্র
<references group="" responsive="1">
দধীচি
দধীচি বা দধ্যাংশ নামটি সংস্কৃতের দধ্য(দৈ) ও অংশ(ভাগ) শব্দ মিলিত হয়ে সৃষ্টি হয়েছে। এর অৰ্থ হল ‘যার দেহ  দধ্য(দৈ) থেকে শক্তি আহরণ করেছে’। ঋষি দধীচির নাম দধ্যাঙ্গ বা দধ্যাংশ শব্দ থেকে এসেছে বলে বিখ্যাত সংস্কৃত পণ্ডিত পাণিনি তার  অষ্টাধ্যায়ী গ্ৰন্থে উল্লেখ করেছেন।
ভাগবত পুরাণ অনুসারে ঋষি দধীচি ‘অথৰ্বন মুনি’ ও তার পত্নী ‘চিত্তি’র পুত্ৰ। ঋষি অথৰ্বনকে হিন্দু ধৰ্মশাস্ত্ৰ চতুর্বেদের অন্যতম অথর্ববেদ এর  রচয়িতা । তার পত্নী চিত্তি ঋষি ‘কৰ্দম’র কন্যা ছিলেন। ঋষি দধীচির পত্নীর নাম স্বৰ্চা ও পুত্ৰ পিপ্পলাদ। ঋষি পিপ্পালাড়া প্ৰশ্ন উপনিষদের রচয়িতা । দধীচি মুনি নৈমিষারণ্যের  মিশ্ৰিখে  আশ্ৰম প্ৰতিষ্ঠা করেছিলেন । বৰ্তমান এটি উত্তরপ্ৰদেশ এর  লক্ষ্ণৌতে অবস্থিত। বৰ্তমান রাজস্থান এ বসবাস করা দধীচ ব্ৰাহ্মণ সম্প্ৰদায়ের লোকেরা ঋষি দধীচির বংশধর ।
ইন্দ্র ও বৃত্ৰ - বজ্রযুদ্ধের কাহিনী
পৌরাণিক কাহিনীতে অসুরদের রাজা বৃত্ৰাসুর  স্বর্গের দেবতাদের রাজা ইন্দ্রের কাছ থেকে তার স্বর্গরাজ্য কেড়ে নেয়।ভগবান বিষ্ণুর কাছে ইন্দ্র জানতে পারেন যে স্বর্গরাজ্য ফিরে পেতে হলে সাধারণ কোনো অস্ত্র দিয়ে নয় দধীচি মুনির হাড় দিয়ে বানানো অস্ত্র দিয়েই বৃত্ৰাসুরকে  হত্যা করতে হবে। এ কথা শুনে দধীচি মুনি আত্মত্যাগ করতে রাজি হলেন। দধীচি দেহত্যাগ করলে তার দেহের হাড় দিয়ে  বৃত্ৰাসুরকে মারার জন্য অস্ত্র তৈরি করা হল। যার নামকরণ করা হল বজ্র। দেবরাজ ইন্দ্র এই বজ্র  দিয়ে  বৃত্ৰাসুরকে হত্যা করতে সক্ষম হন এবং স্বর্গরাজ্য ফিরে পান। প্রাচীন ভারতে লোকমুখে এই কাহিনী প্রচলিত ছিল।
দক্ষ যজ্ঞ ও অন্যান্য
প্ৰজাপতি দক্ষের আয়োজিত যজ্ঞে মহাদেবকে আমন্ত্ৰণ না  জানানোর জন্য ঋষি দধীচি  প্ৰথম ব্যক্তি হিসেবে সেই যজ্ঞ ত্যাগ  করেন ।  ‘নারায়ণ কবচ’ মন্ত্ৰের রচনা ঋষি দধীচি করেছিলেন। দেবী হিঙ্গলাজের আরাধনার মন্ত্ৰসমূহ দধীচি মুনি রচনা করেছিলেন । পুরাণ বৰ্ণিত আখ্যান অনুসারে পরশুরাম একসময় সকল ক্ষত্ৰিয় নিধন করছিলেন। সেই সময় ঋষি দধীচি কিছু ক্ষত্ৰিয় সন্তানকে হিঙ্গলাজ দেবীর মন্দিরে লুকিয়ে রেখেছিলেন ও দেবীর আরাধনা করে তাদের রক্ষা করেছিলেন।
মধ্য ভারত (রাজ্য)
মধ্য ভারত (এটি মালওয়া ইউনিয়ন নামেও পরিচিত ছিল) পশ্চিম-মধ্য ভারতের একটি রাজ্য ছিল। ১৯৮৮ সালে  ২৮ মে তারিখে মোট পঁচিশটি দেশীয় রাজ্যের সমন্বয়ে প্রতিষ্ঠিত হয়। ১৯৪৭ সাল পর্যন্ত এই পঁচিশটি দেশীয় রাজ্য ব্রিটিশ ভারতের মধ্য ভারত এজেন্সির অন্তর্ভুক্ত ছিল। ভারতের স্বাধীনতার পর ভারতীয় ইউনিয়নে যোগ দেওয়া মধ্য ভারত এজেন্সির অন্তর্ভুক্ত গোয়ালিয়র রাজ্যের সর্বশেষ মহারাজা জীবজী রাও সিন্ধিয়া ছিলেন এই রাজ্যের রাজপ্রমুখ (আলংকারীক প্রধান)। এই রাজ্যের মোট আয়তন ছিল । গোয়ালিয়র ছিল মধ্য ভারত রাজ্যের শীতকালীন রাজধানী এবং ইন্দোর ছিল রাজ্যের গ্রীষ্ম কালীন রাজধানী।
মধ্য ভারত রাজ্যের দক্ষিণ-পশ্চিমে অবস্থিত ছিল বোম্বে রাজ্য। এটি বর্তমানে গুজরাত এবং মহারাষ্ট্র রাজ্যের মধ্যে বিভক্ত। মধ্য ভারতের উত্তর-পশ্চিমে ছিল রাজস্থান, উত্তরে উত্তর প্রদেশ এবং দক্ষিণ পূর্বে ভোপাল রাজ্য এবং মধ্য প্রদেশের সীমানা দ্বারা বেষ্টিত ছিল। এই রাজ্যের জনসংখ্যা বেশিরভাগই ছিল হিন্দু ধর্মের অনুসারী। রাজ্যের সংখ্যা গরিষ্ঠ জনগণের ভাষা ছিল হিন্দি।
১৯৫৬ সালের ১ নভেম্বরে কার্যকর হওয়া রাজ্য পুনর্গঠন আইনের মাধ্যমে তৎকালীন বিন্ধ্য প্রদেশ এবং ভোপাল রজ্যের সাথে মধ্য ভারতকে একীভূত করে নতুন মধ্য প্রদেশ রাজ্য গঠন করা হয়।
জেলা
মধ্য ভারত রাজ্যটি মোট ষোলটি জেলা নিয়ে গঠিত ছিল এবং এই জেলাগুলি প্রাথমিকভাবে তিনটি কমিশনার বিভাগে বিভক্ত হয়েছিল। পরবর্তীতে বিভাগ সংখ্যা কমিয়ে দুইটি করা হয়েছিল। মধ্য ভারত রাজ্যের অন্তর্ভুক্ত জেলাগুলি হলো:
রাজনীতি
প্রাক্তন মধ্য ভারত রাজ্যের আলংকারীক প্রধান ছিলেন রাজপ্রমুখ। এই রাজ্যে এক জন উপরাজপ্রমুখের পদও ছিল। মধ্য ভারত রাজ্যে্র বিধানসভা মোট ৯৯ জন সদস্যের সমন্বয়ে গঠিত হয়েছিল। ৯৯ জন বিধায়ক মোট ৭৯ টি আসন (৫৯ জন একক সদস্য এবং ২০ জন দ্বৈত সদস্য) থেকে নির্বাচিত হতেন। অর্থাৎ, ৫৯টি আসনের প্রতিটিতে ১ জন করে এবং বাকি ২০টি আসনের প্রতিটিতে ২ জন করে নির্বাচিত হতেন। এই রাজ্যে মোট ৯টি লোকসভা কেন্দ্র ছিল (৭ জন একক সদস্য এবং ২ জন দ্বৈত সদস্য)।
১৯৪৮ সালের ২৮ মে থেকে ১৯৫৬ সালের ৩১ অক্টোবরে রাজ্যটি বিলুপ্ত হওয়ার আগ পর্যন্ত মধ্য ভারত রাজ্যের রাজপ্রমুখ ছিলেন জীবজী রাও সিন্ধিয়া এবং লীলাধর যোশি ছিলেন রাজ্যের প্রথম মুখ্যমন্ত্রী। ১৯৪৯ সালের মে মাসে গোপী কৃষ্ণ বিজয়বর্গীয় তার স্থলাভিষিক্ত হন। ১৯৫০ সালের ১৮ অক্টোবর তখত্মল জৈন (জলোরি) মধ্যভারতের তৃতীয় মুখ্যমন্ত্রী হন।
১৯৫১ সালের প্রথম সাধারণ নির্বাচনে ভারতীয় জাতীয় কংগ্রেস ৭৫ টি আসন এবং হিন্দু মহাসভা ১১ টি আসন লাভ করেছিল। ১৯৫২ সালের ৩ মার্চ ভারতীয় জাতীয় কংগ্রেসের মিশ্রিলাল গাঙ্গওয়াল রাজ্যের প্রথম নির্বাচিত মুখ্যমন্ত্রী হন। তার পদতযাগের পর তখত্মল জৈন (জলোরি) ১৯৫৫ সালের ১ এপ্রিলে আবারও মুখ্যমন্ত্রী হন। তিনি ছিলেন মধ্য ভারত রাজ্যের সর্বশেষ মুখ্যমন্ত্রী। ১৯৫৬ সালের ৩১ অক্টোবরে রাজ্যটি বিলুপ্ত হওয়ার আগ পর্যন্ত তিনি রাজ্যের মুখ্যমন্ত্রী ছিলেন।
ভূগোল
মধ্য ভারত রাজ্যটি মধ্য ভারত মালভূমিতে অবস্থিত (বর্তমানে মধ্য প্রদেশের উত্তর-পশ্চিমাংশ এবং মধ্য রাজস্থানের বেশিরভাগ অংশ জুড়ে অবস্থিত)। এই মালভূমিটি উত্তরে সিন্ধু-গাঙ্গেয় সমভূমি, পূর্বে বুন্দেলখণ্ড উপকূল, দক্ষিণে মালওয়া মালভূমি এবং পশ্চিমে পূর্ব রাজস্থান উপভূমি দ্বারা আবদ্ধ।
বাশানাবাদ
ভৌগোলিক অবস্থান
গ্রামটি তাজিকিস্তান সীমান্তের নিকটে অবস্থান করছে যেখানে পশ্চিমে ইশকাসিম শরণার্থী শিবিরে রয়েছে এবং বাহার জেলা রাজধানী থেকে কোকচা নদী নিচের দিকে অবস্থান করছে। বাশানাবাদ এর পূর্বাঞ্চলীয় এলাকায় কোকচা নদীর মিলনস্থল এবং পূর্বে গ্রামটির মধ্য দিয়ে অন্য আরেকটি নদী প্রবাহিত হয়েছে। গ্রামেটির পূর্ব দিকে একটি ছোট লেক রয়েছে।
পার্শ্ববর্তী গ্রামগুলির মধ্যে রয়েছে কাশখানা মিয়ানা, চেশমা আবাক এবং কোকচা। এছাড়া পেযে়্ এবং সুফিয়ান এবং উমোল ভিতরে এবং বাইরে অবস্থান করছে।
ওজমান সিরগুড
ওসমান সোয়াকুত (জন্ম : ১ জানুয়ারী ১৯৫৭), তার অভিনয়ের নাম ওজমান সিরগুড দ্বারা বেশি পরিচিত তিনি তুর্কি এবং পূর্ব ইউরোপীয় ঐ তিহ্যের একজন আমেরিকান অভিনেতা।